Pohjolan kevät
Kaikki pilvilinnani ovat lumen lailla sulaneet,
 kaikki unelmani ovat veden lailla valuneet pois,
 ja kaikesta siitä, mitä rakastin, on jäljellä ainoastaan
 sininen taivas ja muutamia kalpeita tähtiä.
 Tuuli liikkuu hiljaa puiden lomassa.
 Tyhjyys lepää. Vesi on vaiti.
 Vanha kuusi valvoo ja muistelee
 valkoista pilveä, jota se on suudellut unessa.

Edith Södergran
Runot
Uuno Kailas